chhatramani/nepal_legal_acts_corpus_nepali huggingface dataset:
पेटेन्ट_डिजायन_र_ट्रेडमार्क_ऐन_२०२२
Patent, Design and Trademark Act, 1965

२५. हर्जना: यस ऐन बमोजिम दर्ता भएको कुनै पेटेण्ट, डिजाइन वा ट्रेडमार्कको सम्बन्धमा कसैले यस ऐनको उल्लङ्घन गरेबाट पेटेण्ट, डिजाइन वा ट्रेडमार्क दर्तावालाले वास्तविक रूपमा सहनु परेको नोक्सानीको उचित रकम सो उल्लङ्घन गर्ने व्यक्तिबाट दर्तावालालाई विभागले हर्जनाको रूपमा भराई दिन सक्नेछ । २६. यसै ऐन अन्तर्गत दर्ता भएको मानिने: यो ऐन लागू हुनु अघि १९९३ सालमा जारी भएको पेटेण्ट, डिजाइन र ट्रेडमार्क कानून बमोजिम दर्ता भएको पेटेण्ट, डिजाइन र ट्रेडमार्कहरु यो ऐन लागू भएको मितिदेखि यसै ऐन बमोजिम दर्ता भएको मानिनेछन् । पहिलो संशोधनद्वारा थप । २६क. दस्तुरमा हेरफेर गर्न सकिने: नेपाल सरकारले नेपाल राजपत्रमा सूचना प्रकाशन गरी अनुसूची-३ मा तोकिएको दस्तुरमा हेरफेर गर्न सक्नेछ । २७. पुनरावेदन लाग्न सक्ने: यस ऐनबमोजिम विभागको आदेशमा चित्त नबुझ्ने व्यक्तिले ३५ दिनभित्र उच्च अदालतमा पुनरावेदन गर्न सक्नेछ । २८. खारेजी: सम्बत १९९३ सालमा जारी भएको पेटेण्ट, डिजाइन र ट्रेडमार्क कानून खारेज गरिएकोछ । अनुसूची-१ (क) । पहिलो संशोधनद्वारा संशोधित । पेटेण्ट दर्ताको निमित्त दिइने दरखास्तको ढाँचा । श्री । म / हामी को आविष्कारक भएकोले सो वस्तु सम्बन्धी सिद्धान्त, फर्मुला र सम्पूर्ण विवरण सहितको नक्शा तथा रेखाङ्कन र दरखास्त दस्तुर संलग्न राखी पेटेण्ट दर्ताको लागि दरखास्त दिएको छु / दिएका छौं । मेरो / हाम्रो नाममा पेटेण्ट दर्ता गरी सोको प्रमाणपत्र दिनु हुन अनुरोध गर्दछु / गर्दछौं । साक्षीः– १ । २ । दरखास्तवालाको सही । ठेगानाः– । मितिः– । अनुसूची-१ (ख) । पहिलो संशोधनद्वारा संशोधित । डिजायन दर्ताको निमित्त दिइने दरखास्तको ढाँचा । श्री । मैले / हामीले यसैसाथ संलग्न नमूना बमोजिमको बनाएकोले / बनाउन लगाएकोले डिजायनको सम्पूर्ण विवरण सहितको नक्सा तथा रेखाङ्कन र चार प्रति नमूना र दरखास्त दस्तुर संलग्न राखी डिजायन दर्ताको लागि दरखास्त दिएको छु / दिएका छौं । मेरो / हाम्रो नाममा डिजायन दर्ता गरी सोको प्रमाणपत्र दिनु हुन अनुरोध गर्दछु / गर्दछौं । साक्षीः– १ । २ । दरखास्तवालाको सही । ठेगानाः– । मितिः– । अनुसूची-१ (ग) । पहिलो संशोधनद्वारा संशोधित । ट्रेडमार्क दर्ताको निमित्त दिइने दरखास्तको ढाँचा । श्री । मैले / हामीले यसैसाथ संलग्न नमूनाको ट्रेडमार्क मा लगाउने भएकोले / लगाई राखेकोले सो को चार प्रति र दरखास्त दस्तुर संलग्न राखी ट्रेडमार्क दर्ताको लागि दरखास्त दिएको छु / दिएका छौं । मेरो / हाम्रो नाममा ट्रेडमार्क दर्ता गरी सोको प्रमाणपत्र दिनु हुन अनुरोध गर्दछु / गर्दछौं । साक्षीः– १ । २ । दरखास्तवालाको सही । ठेगानाः– । मितिः– । अनुसूची-२ (क) । पहिलो संशोधनद्वारा संशोधित । पेटेण्ट दर्ताको प्रमाणपत्रको ढाँचा । नेपाल सरकार । मन्त्रालय । भाग । प्रमाणपत्र संख्याः– । मितिः– । पेटेण्ट दर्ताको प्रमाण-पत्र । पेटेण्ट, डिजायन र ट्रेडमार्क ऐन, २०२२ को दफा ७ बमोजिम ले आविष्कार गरेको को पेटेण्ट दर्ता गरी यो प्रमाणपत्र दिइएको छ । महा-निर्देशक । नवीकरण गरेको मिति नवीकरणको म्याद समाप्त हुने मिति नवीकरण गर्ने अधिकारीको सहिछाप । अनुसूची-२ (ख) । डिजाइन दर्ताको प्रमाणपत्रको ढाँचा । नेपाल सरकार । मन्त्रालय । विभाग । प्रमाणपत्र संख्या:- । मिति:- । डिजाइन दर्ताको प्रमाणपत्र । पहिलो संशोधनद्वारा संशोधित । पेटेन्ट, डिजाइन र ट्रेडमार्क ऐन, २०२२ को दफा १४ बमोजिम ले बनाएको / बनाउन लगाएको को डिजाइन दर्ता गरी यो प्रमाणपत्र दिइएको छ ।
पेटेन्ट_डिजायन_र_ट्रेडमार्क_ऐन_२०२२
Patent, Design and Trademark Act, 1965

अनुसूची-२ (ख) । डिजाइन दर्ताको प्रमाणपत्रको ढाँचा । नेपाल सरकार । मन्त्रालय । विभाग । प्रमाणपत्र संख्या:- । मिति:- । डिजाइन दर्ताको प्रमाणपत्र । पहिलो संशोधनद्वारा संशोधित । पेटेन्ट, डिजाइन र ट्रेडमार्क ऐन, २०२२ को दफा १४ बमोजिम ले बनाएको / बनाउन लगाएको को डिजाइन दर्ता गरी यो प्रमाणपत्र दिइएको छ । महा-निर्देशक । नवीकरण गरेको मिति नवीकरणको म्याद समाप्त हुने मिति नवीकरण गर्ने अधिकारीको सहिछाप । अनुसूची-२ (ग) । पेटेन्ट दर्ताको प्रमाणपत्रको ढाँचा । नेपाल सरकार । मन्त्रालय । विभाग । प्रमाणपत्र संख्या:- । मिति:- । ट्रेडमार्क दर्ताको प्रमाणपत्र । पहिलो संशोधनद्वारा संशोधित । पेटेन्ट, डिजाइन र ट्रेडमार्क ऐन, २०२२ को दफा १८ बमोजिम ले मा लगाई राखेको / लगाउने भएको ट्रेडमार्क दर्ता गरी यो प्रमाणपत्र दिइएको छ । महा-निर्देशक । नवीकरण गरेको मिति नवीकरणको म्याद समाप्त हुने मिति नवीकरण गर्ने अधिकारीको सहिछाप । अनुसूची-२ (घ) । पेटेन्ट नवीकरणको निमित्त दिइने दरखास्तको ढाँचा । पहिलो संशोधनद्वारा थप । श्री । मैले / हामीले मिति मा दर्ता गरेको को पेटेन्टको दर्ता अवधि समाप्त भएकोले नवीकरण वापत लाग्ने दस्तुर संलग्न छ । नवीकरण गरी दिनु हुन अनुरोध गर्दछु / गर्दछौं । दरखास्तवालाको सही । ठेगाना:- । मिति:- । अनुसूची-२ (ङ) । डिजाइन नवीकरणको निमित्त दिइने दरखास्तको ढाँचा । पहिलो संशोधनद्वारा थप । श्री । मैले / हामीले मिति मा दर्ता गरेको को डिजाइनको दर्ता अवधि समाप्त भएकोले नवीकरण वापत लाग्ने दस्तुर संलग्न छ । नवीकरण गरी दिनु हुन अनुरोध गर्दछु / गर्दछौं । दरखास्तवालाको सही । ठेगाना:- । मिति:- । अनुसूची-२ (च) । ट्रेडमार्क नवीकरणको निमित्त दिइने दरखास्तको ढाँचा । पहिलो संशोधनद्वारा थप । श्री । मैले / हामीले मिति मा दर्ता गरी मा लगाई राखेको ट्रेडमार्कको दर्ता अवधि समाप्त भएकोले नवीकरण वापत लाग्ने दस्तुर संलग्न छ । नवीकरण गरी दिनु हुन अनुरोध गर्दछु / गर्दछौं । दरखास्तवालाको सही । ठेगाना:- । मिति:- । अनुसूची-३ । पेटेन्ट, डिजाइन र ट्रेडमार्कको दरखास्त, दर्ता र नवीकरण दस्तुर । क्र.स. दस्तुरहरूको विवरण पेटेन्ट डिजाइन ट्रेडमार्क । १ पेटेन्ट, डिजाइन र ट्रेडमार्क दर्ताको निमित्त दरखास्त दस्तुर रु.२००० । - रु.१००० । - रु.१००० । - । २ दरखास्त संशोधन दस्तुर रु.५०० । - रु.५०० । - रु.५०० । - । ३ दर्ता दस्तुर रु.१०००० । - रु.७००० । - रु.५००० । - । ४ नामसारी दस्तुर रु.५००० । - रु.३००० रु.२००० । - । ५ नामसारी बाहेक अभिलेख संशोधन तथा प्रमाणपत्रमा दरपिट दस्तुर रु.२००० । - रु.१००० । - रु.१००० । - । ६ दर्ता विवरणको जानकारी वापत दस्तुर रु.७५० । - रु.७५० । - रु.५०० । - । ७ उजूरी तथा बाधा विरोध दस्तुर रु.१००० । - रु.१००० । - रु.१००० । - । ८ दर्ता प्रमाणपत्रको प्रतिलिपि दस्तुर रु.१००० । - रु.१००० । - रु.२००० । - । ९ नवीकरण दस्तुर । (क) पहिलो पटकको निमित्त वार्षिक दर रु.५००० । - रु.१००० । - - । (ख) दोस्रो पटकको निमित्त वार्षिक दर रु.७५० । - रु.२००० । - - । (ग) ट्रेडमार्कको हकमा जति पटक भए पनि वार्षिक दर - - रु.५०० । - । मिति २०६२ । ६ । १ देखि लागु हुने गरी मिति २०६२ । ५ । १३ मा नेपाल राजपत्रमा प्रकाशित सूचनाबाट हेरफेर भएको ।
नेपाल_इन्जिनियरिङ_परिषद्_ऐन_२०५५
Nepal Engineering Council Act, 1999

नेपाल इन्जिनियरिङ परिषद् ऐन, २०५५ । लालमोहर र प्रकाशन मिति । २०५४ । ११ । २७ । प्रमाणीकरण र प्रकाशन मिति । संशोधन गर्ने ऐन । १. गणतन्त्र सुदृढीकरण तथा केही नेपाल कानून संशोधन गर्ने ऐन, २०६६ २०६६ । १ । ०७ । २. नेपालको संविधान अनुकूल बनाउन केही नेपाल ऐनलाई संशोधन गर्ने ऐन, २०७५ २०७५ । ११ । १९ । ३. नेपाल इन्जिनियरिङ परिषद् (पहिलो संशोधन) ऐन, २०७९ २०७९ । ५ । ५ । २०५४ सालको ऐन नं. २३ । नेपाल इन्जिनियरिङ परिषद्को व्यवस्था गर्न बनेको ऐन । प्रस्तावनाः नेपाल गणतन्त्र सुदृढीकरण तथा केही नेपाल कानून संशोधन गर्ने ऐन, २०६६ द्वारा झिकिएको । इन्जिनियरिङ व्यवसायलाई प्रभावकारी बनाई व्यवस्थित तथा वैज्ञानिक ढङ्गले परिचालन गर्न तथा इन्जिनियरहरूको योग्यता अनुसार नाम दर्ता गर्ने समेतको व्यवस्था गर्नका लागि नेपाल इन्जिनियरिङ परिषद्को व्यवस्था गर्न वाञ्छनीय भएकोले, । श्री ५ महाराजाधिराज वीरेन्द्र वीर विक्रम शाहदेवको शासनकालको सत्ताइसौं वर्षमा संसदले यो ऐन बनाएको छ । परिच्छेद - १ । प्रारम्भिक । १. संक्षिप्त नाम र प्रारम्भ: (१) यस ऐनको नाम “नेपाल इन्जिनियरिङ परिषद् ऐन, २०५४” रहेको छ । (२) यो ऐन नेपाल सरकारले नेपाल राजपत्रमा सूचना प्रकाशन गरी तोकेको मितिदेखि प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस ऐनमा,- । (क) “परिषद्” भन्नाले दफा ३ बमोजिम स्थापना भएको नेपाल इन्जिनियरिङ परिषद् सम्झनु पर्छ । (ख) “अध्यक्ष” भन्नाले परिषद्को अध्यक्ष सम्झनु पर्छ । (ख१) पहिलो संशोधनद्वारा थप । (ख१) “उपाध्यक्ष” भन्नाले परिषद्को उपाध्यक्ष सम्झनु पर्छ । (ग) “सदस्य” भन्नाले परिषद्को सदस्य सम्झनु पर्छ र सो शब्दले परिषद्को अध्यक्ष, उपाध्यक्ष र सदस्य-सचिव समेतलाई जनाउँछ । (घ) “इन्जिनियर” भन्नाले परिषद्बाट मान्यता प्राप्त शिक्षण संस्थाबाट इन्जिनियरिङ विषयमा कम्तीमा स्नातकोपाधि प्राप्त गरेको व्यक्ति सम्झनु पर्छ । (ङ) “इन्जिनियरिङ व्यवसाय” भन्नाले अनुसूचीमा उल्लिखित विषयमा प्राविधिक ज्ञान तथा दक्षता हासिल गरेका इन्जिनियरहरूले अपनाउने व्यवसाय सम्झनु पर्छ । (च) “दर्ता किताब” भन्नाले दफा १५ बमोजिम तयार गरिएको दर्ता किताब सम्झनु पर्छ । (छ) “दर्तावाला इन्जिनियर” भन्नाले दर्ता किताबमा नाम दर्ता भएको इन्जिनियर सम्झनु पर्छ । (ज) “रजिष्ट्रार” भन्नाले दफा २७ बमोजिम नियुक्त गरिएको व्यक्ति सम्झनु पर्छ । (झ) पहिलो संशोधनद्वारा संशोधित । (झ) “समिति” भन्नाले दफा १४ बमोजिम गठित परीक्षा समिति सम्झनु पर्छ । (ञ) “तोकिएको” वा “तोकिए बमोजिम” भन्नाले यस ऐन अन्तर्गत बनेको नियममा तोकिएको वा तोकिए बमोजिम सम्झनु पर्छ । परिच्छेद - २ । परिषद्को स्थापना, गठन, काम, कर्तव्य र अधिकार । ३. परिषद्को स्थापना: पहिलो संशोधनद्वारा संशोधित । (१) इन्जिनियरिङ व्यवसायलाई प्रभावकारी बनाई व्यवस्थित तथा वैज्ञानिक ढङ्गले परिचालन गर्न तथा इन्जिनियरको योग्यता अनुसार नाम दर्ता गर्ने समेतको काम गर्नका लागि नेपाल इन्जिनियरिङ परिषद्को स्थापना गरिएको छ । (२) परिषद्को कार्यालय काठमाडौँ उपत्यकामा रहनेछ । (३) परिषद्ले आवश्यकता अनुसार प्रदेशस्तरमा शाखा कार्यालय वा सम्पर्क कार्यालय स्थापना गर्न सक्नेछ । ४. परिषद् स्वशासित संस्था हुने: (१) परिषद् अविच्छिन्न उत्तराधिकारवाला एक स्वशासित र सङ्गठित संस्था हुनेछ ।
नेपाल_इन्जिनियरिङ_परिषद्_ऐन_२०५५
Nepal Engineering Council Act, 1999

(२) परिषद्को कार्यालय काठमाडौँ उपत्यकामा रहनेछ । (३) परिषद्ले आवश्यकता अनुसार प्रदेशस्तरमा शाखा कार्यालय वा सम्पर्क कार्यालय स्थापना गर्न सक्नेछ । ४. परिषद् स्वशासित संस्था हुने: (१) परिषद् अविच्छिन्न उत्तराधिकारवाला एक स्वशासित र सङ्गठित संस्था हुनेछ । (२) परिषद्को सबै काम कारबाहीको लागि आफ्नो छुट्टै छाप हुनेछ । (३) परिषद्ले व्यक्ति सरह चल अचल सम्पत्ति प्राप्त गर्न, उपभोग गर्न, बेचबिखन गर्न वा अन्य कुनै किसिमले व्यवस्था गर्न सक्नेछ । (४) परिषद्ले व्यक्ति सरह आफ्नो नामबाट नालिस उजुर गर्न र परिषद् उपर पनि सोही नामबाट नालिस उजुर लाग्न सक्नेछ । ५. परिषद्को गठन: (१) दफा ३ बमोजिम स्थापना भएको परिषद् देहाय बमोजिमका सदस्यहरू रहने छन्ः- । (क) इन्जिनियरिङ विषयमा स्नातकोपाधि प्राप्त गरी कम्तीमा पन्ध्र वर्ष इन्जिनियरिङ व्यवसायमा अनुभव प्राप्त इन्जिनियरहरू मध्येबाट नेपाल सरकारबाट मनोनीत इन्जिनियर — अध्यक्ष । (ख) इन्जिनियरिङ विषयमा स्नातकोपाधि प्राप्त गरी कम्तीमा दश वर्ष इन्जिनियरिङ व्यवसायमा अनुभव प्राप्त इन्जिनियरहरू मध्येबाट नेपाल सरकारबाट मनोनीत इन्जिनियर — उपाध्यक्ष । (ग) पहिलो संशोधनद्वारा संशोधित । (ग) इन्जिनियरिङ विषयमा स्नातकोपाधि प्राप्त गरी कम्तीमा सात वर्ष इन्जिनियरिङ व्यवसायमा अनुभवप्राप्त इन्जिनियरहरू मध्येबाट प्रत्येक प्रदेशबाट प्रतिनिधित्व हुने गरी समावेशी सिद्धान्तको आधारमा नेपाल सरकारबाट मनोनीत कम्तीमा तीनजना महिला सहित सातजना — सदस्य । (घ) अध्यक्ष, नेपाल इन्जिनियर्स एशोसिएशन — सदस्य । (ङ) नेपाल इन्जिनियर्स एशोसिएशनले निर्वाचन गरी पठाएका पाँचजना इन्जिनियरहरू — सदस्य । (च) इन्जिनियरिङ क्याम्पसका क्याम्पस प्रमुखहरू मध्ये नेपाल सरकारबाट मनोनीत क्याम्पस प्रमुख एकजना — सदस्य । (छ) प्रतिनिधि, इन्जिनियरिङ अध्ययन संस्थान, त्रिभुवन विश्वविद्यालय — सदस्य । (छ१) पहिलो संशोधनद्वारा थप । (छ१) इन्जिनियरिङ विषय अध्ययन, अध्यापन गराउने विश्वविद्यालयहरू मध्येबाट नेपाल सरकारबाट मनोनीत एकजना — सदस्य । (ज) पहिलो संशोधनद्वारा संशोधित । (ज) इन्जिनियरिङ विषयमा स्नातकोपाधि प्राप्त गरी कम्तीमा सात वर्ष इन्जिनियरिङ व्यवसायमा अनुभवप्राप्त इन्जिनियरहरू मध्येबाट परिषद्बाट मनोनीत कम्तीमा एकजना महिला सहित दुईजना — सदस्य । (झ) रजिष्ट्रार — सदस्य-सचिव । (२) उपदफा (१) को खण्ड (ग) र (ङ) बमोजिम सदस्यहरूको मनोनयन तथा निर्वाचन गर्दा इन्जिनियरिङ व्यवसायका विषयगत आधारमा छुट्टा छुट्टै विषयबाट गर्नु पर्नेछ । (३) उपदफा (१) को खण्ड (ङ) बमोजिमका सदस्यहरूको निर्वाचन नभएसम्मको लागि नेपाल इन्जिनियर्स एशोसिएशनले मनोनयन गरी पठाएका इन्जिनियरहरू परिषद्का सदस्य हुने छन् । (४) उपदफा (१) को खण्ड (छ) बमोजिम प्रतिनिधि मनोनयन गर्दा इन्जिनियरहरूमध्येबाट गर्नु पर्नेछ । (५) परिषद्ले आवश्यक देखेमा कुनै विशेषज्ञलाई परिषद्को बैठकमा भाग लिन आमन्त्रण गर्न सक्नेछ । ६. सदस्यको पदावधि: (१) परिषद्मा मनोनीत वा निर्वाचित सदस्यको पदावधि चार वर्षको हुनेछ । पदावधि समाप्त भएका सदस्यहरू यस ऐनमा लेखिएका अन्य व्यवस्थाहरूको अधीनमा रही पुनः मनोनयन हुन वा निर्वाचित हुन सक्ने छन् ।
नेपाल_इन्जिनियरिङ_परिषद्_ऐन_२०५५
Nepal Engineering Council Act, 1999

(५) परिषद्ले आवश्यक देखेमा कुनै विशेषज्ञलाई परिषद्को बैठकमा भाग लिन आमन्त्रण गर्न सक्नेछ । ६. सदस्यको पदावधि: (१) परिषद्मा मनोनीत वा निर्वाचित सदस्यको पदावधि चार वर्षको हुनेछ । पदावधि समाप्त भएका सदस्यहरू यस ऐनमा लेखिएका अन्य व्यवस्थाहरूको अधीनमा रही पुनः मनोनयन हुन वा निर्वाचित हुन सक्ने छन् । (२) पदावधि समाप्त नहुँदै कुनै सदस्यको पद रिक्त हुन आएमा त्यस्तो रिक्त हुन आएको सदस्यको पद बाँकी अवधिको लागि अर्को सदस्यको मनोनयन वा निर्वाचनद्वारा पूर्ति गर्न सकिनेछ । ७. सदस्यको निमित्त अयोग्यता: देहायका कुनै व्यक्ति परिषद्को सदस्य पदमा मनोनीत वा निर्वाचित हुन सक्ने छैनः- । (क) गैर नेपाल नागरिक, । (ख) दर्ता किताबबाट नाम हटाइएको, । (ग) साहूको ऋण तिर्न नसकी दामासाहीमा परेको, । (घ) पहिलो संशोधनद्वारा संशोधित । (घ) भ्रष्टाचार, जबरजस्ती करणी, मानव बेचबिखन तथा ओसारपसार, लागू औषध बिक्री वितरण तथा निकासी वा पैठारी, सम्पत्ति शुद्धीकरण, सङ्गठित अपराध, वन्यजन्तु ओसारपसार, राहदानी दुरुपयोग, अपहरण सम्बन्धी कसुर वा नैतिक पतन देखिने अन्य फौजदारी कसूरमा सजाय पाएको वा अन्य कुनै फौजदारी कसूरमा तीन वर्ष वा सोभन्दा बढी कैदको सजाय पाई त्यस्तो फैसला अन्तिम भएको, । (ङ) पहिलो संशोधनद्वारा संशोधित । (ङ) मानसिक सन्तुलन ठीक नभएको, । (च) पहिलो संशोधनद्वारा थप । (च) कुनै विदेशी मुलुकको स्थायी आवासीय अनुमति प्राप्त गरेको । ८. सदस्यता समाप्त हुने अवस्था: देहायको अवस्थामा परिषद्को सदस्यता समाप्त भएको मानिनेछः- । (क) दफा ७ बमोजिम अयोग्य भएमा, । (ख) सदस्यको पदबाट दिएको राजीनामा स्वीकृत भएमा, । (ग) परिषदलाई कारण सहितको पूर्व सूचना नदिई लगातार तीन पटकसम्म परिषद्को बैठकमा अनुपस्थित भएमा, । (घ) मृत्यु भएमा । ९. परिषद्को काम, कर्तव्य र अधिकार: यस ऐनमा अन्यत्र लेखिएको काम, कर्तव्य र अधिकारको अतिरिक्त परिषद्को काम, कर्तव्य र अधिकार देहाय बमोजिम हुनेछः– । (क) इन्जिनियरिङ व्यवसाय सुचारु रुपबाट संचालन गर्नको लागि आवश्यक नीति, योजना तथा कार्यक्रमहरु तयार गरी त्यसको कार्यान्वयन गर्ने, । (ख) इन्जिनियरिङ शिक्षा दिने शिक्षण संस्था र त्यस्ता संस्थाहरुले प्रदान गरेका प्रमाणपत्र तथा उपाधिहरुलाई तोकिए बमोजिम मान्यता दिने, । पहिलो संशोधनद्वारा संशोधित । (ग) इन्जिनियरिङ व्यवसाय गर्नको लागि आवश्यक योग्यता निर्धारण गर्ने र योग्यता पुगेका इन्जिनियरको नाम दर्ता गर्ने प्रयोजनका लागि लिने परीक्षाको पाठ्यक्रम तयार गर्ने, परीक्षा लिने र उत्तीर्ण भएका व्यक्तिलाई नाम दर्ता प्रमाणपत्र प्रदान गर्ने, । (घ) दर्तावाला इन्जिनियरले तोकिए बमोजिमको व्यवसायिक आचार संहिताको उल्लंघन गरेमा वा पालना नगरेमा तोकिए बमोजिमको कार्यविधि पूरा गरी त्यस्तो इन्जिनियरको नाम परिषद्बाट हटाउने । पहिलो संशोधनद्वारा थप । (ङ) इन्जिनियरिङ विषय अध्ययन, अध्यापन गराइने शिक्षण संस्थाहरूको पाठ्यक्रम, शैक्षिक मापदण्ड तथा परीक्षा प्रणाली सम्बन्धी नीतिको पुनरावलोकन र मूल्याङ्कन गरी सम्बन्धित विश्वविद्यालय र नेपाल सरकार वा सम्बन्धित प्रदेश सरकारलाई सिफारिस गर्ने, । पहिलो संशोधनद्वारा थप ।
नेपाल_इन्जिनियरिङ_परिषद्_ऐन_२०५५
Nepal Engineering Council Act, 1999

पहिलो संशोधनद्वारा थप । (ङ) इन्जिनियरिङ विषय अध्ययन, अध्यापन गराइने शिक्षण संस्थाहरूको पाठ्यक्रम, शैक्षिक मापदण्ड तथा परीक्षा प्रणाली सम्बन्धी नीतिको पुनरावलोकन र मूल्याङ्कन गरी सम्बन्धित विश्वविद्यालय र नेपाल सरकार वा सम्बन्धित प्रदेश सरकारलाई सिफारिस गर्ने, । पहिलो संशोधनद्वारा थप । (च) इन्जिनियरिङ विषय अध्ययन, अध्यापन गराइने शिक्षण संस्थाको विद्यार्थी भर्नाका आधार र शर्तहरू तथा शिक्षण संस्थाको भौतिक पूर्वाधार तोक्ने र अनुगमन तथा मूल्याङ्कन गरी सोको उल्लंघन गरेको पाइएमा त्यस्ता शिक्षण संस्थालाई प्रदान गरिएको स्वीकृति रद्द गर्न सम्बन्धित विश्वविद्यालयलाई सिफारिस गर्ने, । पहिलो संशोधनद्वारा थप । (छ) इन्जिनियरिङ व्यवसायीको हक, हित अभिवृद्धि गर्न अध्ययन, अनुसन्धान, गोष्ठी तथा अन्य आवश्यक कार्यक्रम गर्ने, र । पहिलो संशोधनद्वारा थप । (ज) इन्जिनियरलाई व्यावहारिक अनुभव दिलाउन तालिम तथा प्रशिक्षण सञ्चालन गर्ने । १०. परिषद्को बैठक र निर्णय: (१) परिषद्को बैठक साधारणतया वर्षमा चार पटक बस्नेछ । तर अध्यक्षले चाहेमा सो भन्दा बढी पटक पनि बैठक बोलाउन सक्नेछ । (२) परिषद्को बैठक अध्यक्षले तोकेको समय र स्थानमा बस्नेछ । (३) परिषद्को कुल सदस्य संख्याको पचास प्रतिशत भन्दा बढी सदस्यहरु उपस्थित भएमा परिषद्को बैठकको लागि गणपूरक संख्या पुगेको मानिनेछ । (४) परिषद्को बैठकको अध्यक्षता अध्यक्षले गर्नेछ र निजको अनुपस्थितिमा उपाध्यक्षले गर्नेछ । अध्यक्ष तथा उपाध्यक्ष दुवैको अनुपस्थितिमा बैठकमा उपस्थित सदस्यहरुले आफू मध्येबाट छानेको व्यक्तिले बैठकको अध्यक्षता गर्नेछ । (५) परिषद्को बैठकमा बहुमतको राय मान्य हुनेछ र मत बराबर भएमा बैठकको अध्यक्षता गर्ने व्यक्तिले निर्णयात्मक मतदिन सक्नेछ । (६) परिषद्को निर्णय सदस्य-सचिवद्वारा प्रमाणित गरिनेछ । (७) परिषद्को बैठक सम्बन्धी अन्य कार्यविधि परिषद् आफैले निर्धारण गरे बमोजिम हुनेछ । परिच्छेद-३ । नाम दर्ता सम्बन्धी व्यवस्था । पहिलो संशोधनद्वारा संशोधित । ११. नाम दर्ता नगराई इन्जिनियरिङ व्यवसाय गर्न नहुने: (१) परिषद्मा नाम दर्ता नगराई कुनै पनि व्यक्तिले इन्जिनियरिङ व्यवसाय गर्न हुँदैन । (२) यस ऐन बमोजिम परिषद्मा इन्जिनियरको नाम दर्ता गर्दा इन्जिनियरलाई तोकिए बमोजिम वर्गीकरण गर्न सकिनेछ । १२. नाम दर्ताको लागि दरखास्त दिने: (१) परिषद्मा नाम दर्ता गराउन चाहने व्यक्तिले तोकिए बमोजिमको ढाँचामा परिषद् समक्ष दरखास्त दिनु पर्नेछ । (२) यो ऐन प्रारम्भ हुँदा बखत इन्जिनियरिङ व्यवसाय गरिरहेको व्यक्तिले यो ऐन प्रारम्भ भएको मितिले छ महिना भित्र परिषद्मा नाम दर्ता गराउनको लागि उपदफा (१) बमोजिम दरखास्त दिनु पर्नेछ । (३) उपदफा (१) वा (२) बमोजिम नाम दर्ता गराउन दरखास्त दिने व्यक्तिले दरखास्त साथ शिक्षण संस्थाबाट प्राप्त गरेको प्रमाणपत्र, उपाधि तथा तत्सम्बन्धी अन्य कागजात तथा तोकिए बमोजिमको दस्तुर संलग्न गर्नु पर्नेछ । पहिलो संशोधनद्वारा संशोधित । १३. दरखास्त उपर छानबिन: (१) दफा १२ बमोजिम दर्ता हुन आएका दरखास्तमा रजिष्ट्रारले आवश्यक छानबिन गरी यस ऐन बमोजिमको मापदण्ड पूरा गरेको देखिएमा सम्बन्धित दरखास्तवालाको नाम इन्जिनियरिङ व्यवसायी दर्ता परीक्षा सञ्चालन गर्ने प्रयोजनको लागि समिति समक्ष पठाउनु पर्नेछ ।
नेपाल_इन्जिनियरिङ_परिषद्_ऐन_२०५५
Nepal Engineering Council Act, 1999

पहिलो संशोधनद्वारा संशोधित । १३. दरखास्त उपर छानबिन: (१) दफा १२ बमोजिम दर्ता हुन आएका दरखास्तमा रजिष्ट्रारले आवश्यक छानबिन गरी यस ऐन बमोजिमको मापदण्ड पूरा गरेको देखिएमा सम्बन्धित दरखास्तवालाको नाम इन्जिनियरिङ व्यवसायी दर्ता परीक्षा सञ्चालन गर्ने प्रयोजनको लागि समिति समक्ष पठाउनु पर्नेछ । (२) उपदफा (१) बमोजिम छानबिन गर्दा कुनै कुरा अस्पष्ट भएमा रजिष्ट्रारले सो विषयमा सम्बन्धित दरखास्तवालासँग आवश्यक प्रमाण वा कागजात माग गर्न सक्नेछ । पहिलो संशोधनद्वारा संशोधित । १४. परीक्षा समिति गठन: (१) परिषद्मा इन्जिनियरिङ व्यवसायीको रूपमा नाम दर्ता गर्ने प्रयोजनका लागि परीक्षा सञ्चालन गर्न देहाय बमोजिमको परीक्षा समिति रहनेछ:- । (क) परिषद्ले तोकेको सदस्य - संयोजक । (ख) परिषद्ले तोकेको परिषद्का एकजना महिला सहित तीनजना सदस्य - सदस्य । (ग) रजिष्ट्रार - सदस्य-सचिव । (२) परिषद्मा इन्जिनियरिङ व्यवसायीको रूपमा नाम दर्ताको लागि समितिले कम्तीमा वर्षको दुई पटक तोकिए बमोजिम परीक्षा सञ्चालन गर्नेछ । (३) उपदफा (१) बमोजिमको परीक्षाको पाठ्यक्रम र परीक्षा सञ्चालन प्रणाली परिषद्ले निर्धारण गरे बमोजिम हुनेछ । (४) समितिले आवश्यक ठानेमा विषयसँग सम्बन्धित विशेषज्ञलाई समितिको बैठकमा आमन्त्रण गर्न सक्नेछ । (५) समितिको काम, कर्तव्य, अधिकार तथा बैठक सञ्चालन गर्ने कार्यविधि तोकिए बमोजिम हुनेछ । पहिलो संशोधनद्वारा संशोधित । १५. नाम दर्ता गर्ने: (१) दफा १४ बमोजिम लिइएको इन्जिनियरिङ व्यवसायी दर्ता परीक्षा उत्तीर्ण भएका दरखास्तवालाको नाम दर्ता गर्नको लागि समितिले परिषद्मा सिफारिस गर्नु पर्नेछ । (२) उपदफा (१) बमोजिम नाम दर्ताको लागि सिफारिस प्राप्त भएपछि परिषद्ले सो नामावली बमोजिम परिषद्मा नाम दर्ता गर्नु पर्नेछ । पहिलो संशोधनद्वारा संशोधित । १६. नाम दर्ता प्रमाणपत्र दिने: दफा १५ बमोजिम नाम दर्ता गरेका व्यक्तिलाई रजिष्ट्रारले तोकिए बमोजिमको ढाँचामा नाम दर्ता प्रमाणपत्र दिनु पर्नेछ । पहिलो संशोधनद्वारा खारेज । १७ । पहिलो संशोधनद्वारा संशोधित । १८. दर्ता किताबबाट नाम हटाउने: (१) देहाय बमोजिमको अवस्थामा बाहेक दर्तावाला इन्जिनियरको नाम दर्ता किताबबाट हटाइने छैन:- । (क) दफा ७ बमोजिम अयोग्य भएमा, । (ख) व्यावसायिक आचार संहिताको उल्लंघन गरेको अभियोगमा दर्ता किताबबाट नाम हटाउने भनी परिषद्को बैठकमा पेश भएको प्रस्ताव दुई तिहाइ बहुमतबाट पारित भएमा, वा । (ग) धोका वा गल्तीले योग्यता नपुगेको कुनै व्यक्तिको नाम दर्ता हुन गएमा । (२) उपदफा (१) को खण्ड (ख) र (ग) बमोजिमको आरोपमा कुनै दर्तावाला इन्जिनियरको नाम दर्ता किताबबाट हटाउने प्रस्ताव परिषद्को बैठकमा पेश गर्नु अघि त्यस्तो व्यक्तिलाई लागेको अभियोगको सम्बन्धमा जाँचबुझ गरी प्रतिवेदन पेश गर्न परिषद्ले एक जाँचबुझ समिति गठन गर्नेछ । (३) उपदफा (२) बमोजिम गठन भएको जाँचबुझ समितिले जाँचबुझ गर्दा अपनाउनु पर्ने कार्यविधि तोकिए बमोजिम हुनेछ । पहिलो संशोधनद्वारा संशोधित । १९. प्रमाणपत्र रद्द गर्ने: (१) दफा १८ बमोजिम परिषद्ले दर्ता किताबबाट नाम हटाउने निर्णय गरेकोमा रजिष्ट्रारले त्यस्तो व्यक्तिको नाम दर्ता किताबबाट हटाई दफा १६ बमोजिम दिइएको नाम दर्ता प्रमाणपत्र रद्द गरी सम्बन्धित व्यक्तिलाई सो कुराको जानकारी दिनु पर्नेछ ।
नेपाल_इन्जिनियरिङ_परिषद्_ऐन_२०५५
Nepal Engineering Council Act, 1999

पहिलो संशोधनद्वारा संशोधित । १९. प्रमाणपत्र रद्द गर्ने: (१) दफा १८ बमोजिम परिषद्ले दर्ता किताबबाट नाम हटाउने निर्णय गरेकोमा रजिष्ट्रारले त्यस्तो व्यक्तिको नाम दर्ता किताबबाट हटाई दफा १६ बमोजिम दिइएको नाम दर्ता प्रमाणपत्र रद्द गरी सम्बन्धित व्यक्तिलाई सो कुराको जानकारी दिनु पर्नेछ । (२) उपदफा (१) बमोजिम नाम दर्ता प्रमाणपत्र रद्द गर्नु अघि सम्बन्धित व्यक्तिलाई आफ्नो सफाइ पेश गर्ने मौका दिनु पर्नेछ । २०. पुनः नाम दर्ता गर्ने: (१) दफा १८ को उपदफा (१) को खण्ड (क), (ख) र (ग) बमोजिमको अवस्थामा दर्ता किताबबाट नाम हटाउने निर्णय गरेकोमा त्यस्तो निर्णय भएको मितिले कम्तीमा एक वर्ष पछि सम्बन्धित व्यक्तिले मनासिब माफिकको कारण खोली पुनः नाम दर्ताको लागि दफा १२ बमोजिम परिषद्मा दरखास्त दिन सक्नेछ । (२) उपदफा (१) बमोजिम पुनः नाम दर्ताको लागि दरखास्त दिएमा परिषद्ले त्यस्तो दरखास्तवालाको नाम पुनः दर्ता गर्न मनासिब देखेमा पुनः नाम दर्ता गर्ने निर्णय गर्न सक्नेछ । (३) उपदफा (२) बमोजिम परिषद्ले दरखास्तवालाको नाम पुनः दर्ता गर्ने निर्णय गरेकोमा रजिष्ट्रारले त्यस्तो दरखास्तवालाको नाम दर्ता किताबमा पुनः दर्ता गरी दरखास्तवालालाई तोकिए बमोजिमको ढाँचामा पुनः नाम दर्ता भएको प्रमाणपत्र दिनु पर्नेछ । परिच्छेद-४ । पहिलो संशोधनद्वारा थप । शैक्षिक संस्था र शैक्षिक योग्यताको प्रमाणपत्र वा उपाधिको मान्यता । २१. शैक्षिक योग्यताको प्रमाणपत्र वा उपाधिको मान्यता: (१) कुनै शिक्षण संस्थाले प्रदान गरेको इन्जिनियरिङ विषयको शैक्षिक योग्यताको प्रमाणपत्र वा उपाधिलाई परिषद्ले मान्यता दिनेछ । (२) उपदफा (१) बमोजिम परिषद्ले मान्यता दिएको शैक्षिक योग्यताको प्रमाणपत्र वा उपाधि र त्यस्तो प्रमाणपत्र वा उपाधि प्रदान गर्ने शिक्षण संस्थाको नाम नेपाल राजपत्रमा प्रकाशन गरिनेछ । पहिलो संशोधनद्वारा थप । २१क. शिक्षण संस्थालाई मान्यता प्रदान गर्ने: (१) प्रचलित कानून बमोजिम स्थापना भएका शिक्षण संस्थाले इन्जिनियरिङ विषयको अध्ययन, अध्यापन गर्नु, गराउनु अघि परिषद्बाट समेत मान्यता प्राप्त गर्नु पर्नेछ । (२) उपदफा (१) बमोजिम मान्यता प्राप्त गर्नको लागि परिषद्ले तोके बमोजिमको विवरण र दस्तुर संलग्न गरी परिषद्मा निवेदन दिनु पर्नेछ । (३) परिषद्ले उपदफा (२) बमोजिमको निवेदन उपर तोकिए बमोजिमको मापदण्डको आधारमा जाँचबुझ गरी तोकिए बमोजिमको मापदण्ड पूरा गर्ने शिक्षण संस्थालाई परिषद्ले तोके बमोजिमको शुल्क लिई स्थायी वा अस्थायी मान्यता प्रदान गर्न सक्नेछ । पहिलो संशोधनद्वारा थप । २१ख. मान्यता रद्द गर्न सिफारिस गर्ने: परिषद्ले दफा २१क. बमोजिम मान्यता दिएको शिक्षण संस्थाको अनुगमन गर्दा त्यस्ता संस्थाले पाठ्यक्रम, विद्यार्थीको भर्नाका आधार, भौतिक पूर्वाधार तथा शैक्षिक मापदण्ड पालना गरेको नदेखिएमा परिषद्ले त्यस्ता शिक्षण संस्थाको मान्यता रद्द गर्न नेपाल सरकार वा सम्बन्धित प्रदेश सरकारलाई सिफारिस गर्न सक्नेछ ।